Hinokitiol

**Hinokitiol (β-thujaplicin)** je prirodni *monoterpen* kojeg možemo pronaći u drveću biljne porodice *čempresovki* (Cupressaceae). Derivat je tropolona i jedan od thujaplicina. Hinokitiol se široko koristi u sredstvima za oralnu njegu i za liječenje zbog svog antivirusnog, antimikrobnog i protuupalnog djelovanja. Hinokitiol je ionofor cinka i gvožđa, dodatno je odobren kao aditiv u hrani.

Naziv *Hinokitiol* potječe od činjenice da je prvo izoliran u tajvanskom čempresu 1936. godine. Prisutan je u japanskom čempresu, dok je oko 0.04% mase kod smreke kanarskih otoka (Juniperus cedrus), četinara iz porodice čempresa - japanska hiba (Thujopsis dolabrata) i kod golemih tuja (Thuja plicata). Hinokitiol može biti izdvojen iz kedrova drva korištenjem rastvarača i ultrazvuka.
Hinokitiol je strukturno povezan s tropolom koji sadrži manjak izopropanola. Organski spojevi tropolona poznati su kao kelatni agensi.

## Antimikrobno djelovanje 
Hinokitiol ima širok spektar bioloških aktivnosti, od kojih su mnoge navedene i opisane u stručnoj literaturi. Prvo i najpoznatije je antimikrobno djelovanje koje pomaže organizmu u borbi protiv bakterija i gljivica, neovisno o otpornosti na antibiotike.

Hinokitiol je pokazao efikasnot u borbi protiv *Streptococcus Pneaumonie, Streptococcus Mutans i Streptococcus Aureus*, uobičajenih ljudskih patogena. Također, hinokitiol ima inhibitorne učinke na *klamidiju*, odnosno *Chlamydia trachomatis* te može biti korišten kao lijek za oralnu upotrebu.

## Antivirusno djelovanje 
Posljednja istraživanja pokazala su da Hinokitiol sadrži antivirusno djelovanje kada se koristi s cinkom u borbi protiv virusa u ljudskom organizmu, kao što su Koksaki virus i Mengovirus. Liječenje virusnih infekcija pokazuje velik ekonomski napredak i ima veliki značaj za Svjetsku zdravstvenu organizaciju. Oštećujući virusnu preradu poliproteina, hinokitiol inhibira virusnu replikaciju. Međutim, ova sposobnost ovisi o dostupnosti dvovalentnih jona metala, jer je hinokitiol njegov helator. Prisutnost cinka u kombinaciji sa Hinokitiolom podržava ove mogućnosti i daljni tekst govori više o tome.

## Ostala djelovanja 
Pored antimikrobnog djelovanja širokog spektra, hinokitiol posjeduje i protivupalno i protivumorsko djelovanje, okarakterizirano u brojnim in vitro ispitivanjima ćelija i in vivo ispitivanjima na životinjama. Hinokitiol inhibira ključne markere i puteve upale, poput TNF-a i NF-kB, i trenutno se istražuje njegov potencijal za liječenje hroničnih upalnih ili autoimunih stanja. Otkriveno je da je hinokitiol pokazivao citotoksičnost na nekoliko istaknutih ćelija karcinoma inducirajući autofagične procese.

## Istraživanje povezano s koronavirusom 
Potencijalni antivirusni efekti hinokitiola proizlaze iz njegovog djelovanja kao cinološki ionofor. Hinokitiol omogućava priliv cinkovih iona u ćelije koji inhibiraju umnožavanje RNA virusa i na taj način inhibira replikaciju virusa.. Ioni cinka bili su u stanju da značajno inhibiraju replikaciju virusa u ćelijama i dokazali su da njihovo djelovanje zavisi od prisutnosti cinka. Ova studija je rađena sa cinkovim ionofornim piritionom, koji djeluje vrlo slično hinokitiolu.

## Ionofor željeza 
Dokazano je da Hinokitiol obnavlja proizvodnju hemoglobina kod glodara. Hinokitiol djeluje kao ionofor željeza za protok željeza u ćelije, povećavajući nivo željeza u ćeliji. Otprilike 70% željeza se nalazi u crvenim krvnim zrncima čovjeka, posebno u proteinu hemoglobina. Željezo je bitno za razvoj svih živih organizama, i presudan je element nekoliko anatomskih funkcija kao što su sinteza transporta kisika, sinteza deoksiribonukleinske kiseline (DNK) i transport elektrona, te nedostatak željeza može dovesti do krvnih poremećaja poput anemije, koja može biti  štetna za fizičko i mentalno zdravlje.

## Sinergizam cinka 
Hinokitiol je ionofor cinka i smatra se da ova sposobnost inhibira replikaciju virusa. Ukratko, kao ionofor cinka, Hinokitiol pomaže u transportu molekula u ćelije kroz plazma membranu ili unutarćelijsku membranu, povećavajući tako unutarćelijsku koncentraciju navedene molekule (naprimjer, cink). Stoga, iskorištavanjem antivirusnih sposobnosti cinka, u kombinaciji sa Hinokitiolom, može se ubrzati unos cinka.

## Istraživanje povezano s liječenjem raka 
U istraživanjima životinjskih ćelija, dokazano je da hinokitiol inhibira metastaze  i ima antiproliferativni učinak na ćelije raka.

## Nedostatak cinka 
U nekim ćelijama raka je dokazan nedostatak cinka i vraćanje optimalnih unutar-ćelijskih nivoa cinka može dovesti do supresije rasta tumora. Hinokitiol je ionofor cinka, međutim potrebno je više istraživanja kako bi se utvrdile efikasne koncentracije za medicinsku upotrebu.

• "Dejstvo cinka u prehrani utiče na rast melanoma i eksperimentalne metastaze ..."

• "Dijetalni nedostatak cinka podstiče razvoj raka jednjaka..."

• "Povezanost između nivoa cinka u serumu i raka pluća: metaanaliza opservacijskih studija ..."

• "Napredak u istraživanju odnosa između nedostatka cinka, srodnih mikroRNA i karcinoma jednjaka ..."

## Proizvodi koji sadrže hinokitiol 
Hinokitiol se puno koristi u proizvodima široke potrošnje: kozmetike, paste za zube, oralne sprejeve, kreme za sunčanje i rast kose. Jedan od vodećih brendova u prodaji proizvoda za široku potrošnju je *Hinoki Clinical*. Tvrtka (1956.) osnovana je ubrzo nakon što je 1955. počelo prvo "industrijsko vađenje hinokitiola." Hinokitiol trenutno ima preko 18 različitih asortimana proizvoda s hinokitiolom kao sastojkom. Druga marka, "*Relief Life*" , pohvalila se uspješnom prodajom paste za zube "Dental Series" koja sadrži hinokitiol. Ostali značajni proizvođači proizvoda na bazi hinokitiola su: Otsuka Pharmaceuticals, Kobayashi Pharmaceuticals, Taisho Pharmaceuticals, SS Pharmaceuticals. Osim Azije, kompanije poput *Swanson Vitamins*® počinju primjenu hinokitiola u potrošačkim proizvodima na tržištima poput Sjedinjenih Američkih Država  i Australije . 2006. godine hinokitiol je kategoriziran na Popisu domaćih supstanci u Kanadi kao nepostojan, neakumulativan i neotrovan za vodene organizme. Radna grupa za zaštitu okoliša (EWG), američka aktivistička skupina, posvetila je stranicu sastojku hinokitiol, ukazujući na to da je "mala opasnost“ u područjima kao što su "Alergije i imunotoksičnost", "Rak" i "Razvojna i reproduktivna toksičnost"  dajući Hinokitiolu ocjenu 1-2. Za razliku od ocjene Hinokitiola, propilparaben, sastojak koji se i dalje prodaje u različitim sredstvima za ispiranje usta, pokazuje veliku toksičnost i opasnost. Evropska komisija za smanjenje hormonskog poremećaja propilparaben smatra ljudskim endokrinim razaračem ocjenjujući ga ocjenom 4–6 na web stranici EWG-a.

## Dr ZinX 
2. aprila 2020. Advance Nanotek,  australijski proizvođač cinkovog oksida, podnio je zajedničku prijavu patenta AstiVita Limited , za antivirusni sastav koji objedinjuje različite proizvode za oralnu njegu  koji sadrže hinokitiol kao vitalnu komponentu. Brend koji sada uključuje ovaj novi izum naziva se Dr ZinX i vjerovatno će svoju kombinaciju Cink + Hinokitiol objaviti 2020. 18. maja 2020. dr. ZinX je objavio rezultate ispitivanja pod nazivom “Kvantitativni test za procjenu virucidnih aktivnosti na području medicine“ . Rezultati testa pokazali su '3.25 log', odnosno 99.9 postotnu redukciju čiste koncentracije u vremenskom razdoblju od pet minuta protiv tzv. mačjeg koronavirusa (Feline Coronavirus).

Cink se pokazao kao bitan dodatak prehrane, a istraživanja su pokazala kako 17,3% globalnog stanovništva sadrži neadekvatan unos.

## Obećavajuća budućnost 
Počevši od 2000-ih, istraživači su prepoznali da hinokitiol može biti koristan kao lijek, posebno za inhibiranje bakterije Chlamydia trachomatis.

Hemičar Martin Burke i kolege sa Univerziteta u Ilinoisu u Urbani-Champaign i na drugim ustanovama otkrili su značajnu medicinsku upotrebu za hinokitiol. Burkeov cilj bio je prevladati neredovit transport željeza kod životinja. Nedostatci nekoliko proteina mogu dovesti do nedostatka željeza u ćelijama (anemija) ili suprotan efekat, Hemohromatozu. Koristeći kulture kvasca, osiromašenih genoma surogata, istraživači su pregledali zbirku malih biomolekula na znakove transporta željeza i samim tim rasta ćelija. Hinokitiol se pojavio kao sredstvo koje je vratilo funkcionalnost ćelije. Daljnjim radom tima uspostavljen je mehanizam pomoću kojeg hinokitiol obnavlja ili smanjuje željezo u ćelijama. Zatim su prebacili svoju studiju na sisare i otkrili da kada su glodari, koji su kroz procese evolucije prilagođeni za nedostatak proteina željeza hranjeni hinokitiolom, oni su dobili povećan unos željeza u crijevima. U sličnoj studiji na zebrama, molekul je obnovio proizvodnju hemoglobina. Komentar na rad gospodina Burke-a, odnosno nadimak koji je dodijeljen djelovanju Hinokitiola jest "Molekula željeznog čovjeka". Nadimak je istovremeno pogodan, a i ironičan jer prevedeno ime nalaznika Nozoe-a na egleski jezik glasi "Čelični čovjek" (Iron Man).

Provedena su i značajna istraživanja oralnih primjena lijeka s obzirom na povećanu potražnju za oralnim proizvodima na bazi Hinokitiola. Jedna takva studija povezana s 8 različitih institucija u Japanu pod naslovom: "Antibakterijski učinak Hinokitiola protiv antibiotika i patogenih bakterija koje prevladavaju u oralnoj šupljini i gornjim dišnim putevima" došla je do zaključka da Hinokitiol pokazuje antibakterijsko djelovanje protiv širokog spektra patogenih bakterija, te sadrži nisku citotoksičnost prema ljudskim epitelnim ćelijama.

## Reference 
Kategorija:Izopropilni spojevi
Kategorija:Monoterpeni
Kategorija:Prehrambeni aditivi
Kategorija:Prezervativi